Rudolf Steiner

Rudolf Steiner, rođen je u mjestu Donji Kraljevec, Hrvatska, 25. februara 1861. godine, austrijski je filozof, društveni mislilac, umjetnik, edukator, spisatelj i ezoterik.
Jedan je od osnivača teosofskog društva za Evropu, a samostalan je inicijator osnivanja Evropskog antroposofskog društva. Također je bio zaokupljen agrikulturom što rezultira time da utemeljuje poseban sistem organske poljoprivrede, biodinamička poljoprivreda, ili biodinamika. Također je Steiner disciplinirao i novi aspekt medicine nazvavši je antropozofska medicina.

Steiner je autor čija bibliografija prelazi preko dvije stotine naslova, kao i stotine članaka.
Predavanja iz teosofije i antroposofije je održavao u mnogim kulturnim centrima širom Evrope s početka 20. vijeka.
Umro je 30. marta 1925. godine u Dornachu.

 Pisac i filozof 
Rudolf Steiner se u mladosti afirmirao kao individualistički i slobodoumni mislilac, oslanjajući se na ideje filozofa poput Maxa Stirnera, Friedricha Nietzschea i Ernsta Haeckela. Bio je izrazito kritičan prema religiji i kršćanstvu te je predavao historiju filozofije na radničkim obrazovnim ustanovama i u okviru Giordano Bruno saveza.Wehr, Gerhard (1993). Rudolf Steiner. Leben, Erkenntnis, Kulturimpuls. Eine Biographie (in German). Zürich: Diogenes. p. 132.

Godine 1888. pozvan je da radi kao urednik u Goetheovom arhivu u Weimaru, gdje je ostao do 1896. Tokom tog perioda uredio je Goetheove prirodno-naučne spise i objavio dvije knjige o Goetheovoj filozofiji: Teorija spoznaje sadržana u Goetheovom shvatanju svijeta (1886) i Goetheovo shvatanje svijeta (1897). Također je sarađivao na izdanjima djela Arthura Schopenhauera i Jeana Paula.

Steiner je 1891. doktorirao filozofiju na Univerzitetu u Rostocku s disertacijom o Fichteovom pojmu ega, kasnije objavljenom kao Istina i znanje. Godine 1894. objavio je Filozofiju slobode, djelo o epistemologiji i etici, koje je smatrao temeljem svog kasnijeg rada, ali koje u to vrijeme nije steklo šire akademsko priznanje. 

Nakon preseljenja u Berlin 1897, postao je glavni urednik časopisa Magazin für Literatur. Zbog političkih i uredničkih kontroverzi napustio je časopis. Uprkos javnoj aktivnosti, ostao je uglavnom izvan akademskih krugova te je od 1902. počeo otvoreno izlagati svoja duhovna i filozofska gledišta, koja će kasnije razviti u antropozofiju.

 Reference 

Kategorija:Austrijski filozofi